सीबीआई जांच से बेनकाब होंगे कई मंत्री विधायक
पटना|पूर्व उपमुख्यमंत्रीसुशील मोदी ने कहा कि जब आईएएस अधिकारी भी पेपर लीक मामले की सीबीआई जांच की मांग कर रहे हैं, तो मुख्यमंत्री पीछे क्यों भाग रहे हैं? दरअसल उन्हें डर है कि सीबीआई जांच में उनके कई मंत्री और विधायक बेनकाब हो जाएंगे। केंद्रीय आईएएस एसोसिएशन को भी पुलिस जांच पर भरोसा नहीं है। मोदी ने कहा कि सरकार बताए कि पेपर लीक मामले में वे दो मंत्री और दर्जनभर सत्ताधारी विधायक कौन हैं, जिनसे पुलिस पूछताछ की हिम्मत भी नहीं जुटा पा रही है? पेपर लीक के सूत्रधार संजीव अभिषेक से किस मंत्री के संबंध हैं? राज्य सरकार परमेश्वर राम और सुधीर कुमार के बयान को सार्वजनिक करे। साथ ही एसआईटी का नेतृत्व किसी आईजी स्तर के अधिकारी को दे। क्या सरकार पेपर लीक मामले के तमाम तथ्यों को विधानमंडल के पटल पर रखेगी? मोदी ने कहा कि आईएएस सुधीर कुमार को हजारीबाग से गिरफ्तार कर गिरफ्तारी का स्थान पटना क्यों बताया गया? जब उन्हें तीन दिन की छुट्टी दी गई थी, तो पुलिस को उनके वापस आने तक इंतजार करना चाहिए था। उन्हें गिरफ्तार करने पुलिस हजारीबाग जा सकती है, तो फिर सैक्स स्कैंडल के आरोपित कांग्रेस नेता ब्रजेश पांडेय, निखिल प्रियदर्शी, नियुक्ति में फर्जीवाड़ा करने वाले जदयू विधायक मेवालाल चौधरी को पुलिस अबतक गिरफ्तार क्यों नहीं कर सकी?
bho_Deva hin_Deva